அந்த வகையில், ரூ.2 ஆயிரம் கோடி அல்லது அதற்கு மேற்பட்ட கடன் களில், கடனை திருப்பிச்செலுத்தாவிட்டால், அதைத் தீர்ப்பதற்கான திட்டத்தை 180 நாட்களுக்குள் அமல்படுத்த வேண்டும் அல்லது திவால் நடவடிக்கைகள் மேற்கொள்ளப்பட வேண்டும். இதன்படி வங்கிகள் செயல்படாவிட்டால், வங்கிகள் மீது ரிசர்வ் வங்கி நடவடிக்கை எடுக்கும். ரூ.5 கோடிக்கு மேல் கடன் வாங்கி விட்டு அதை திருப்பிச்செலுத்தாதவர்கள் பற்றி வாரம்தோறும் ரிசர்வ் வங்கிக்கு வங்கிகள் அறிக்கை அளிக்க வேண்டும். புதிய விதிமுறையின்படி கடன் வாங்கியவர்கள் பணத்தை திருப்பிச்செலுத்தாவிட்டால், 180 நாட்களுக்குள் அதற்கு தீர்வு கண்டு விட வேண்டும். தவறினால், அதை 15 நாட்களுக்குள் ஐ.பி.சி. என்னும் திவால் நிலைக்கு கொண்டு வந்து விட வேண்டும்.